《道出徐州值冰始泮莫兵宪助以舟役》
明代·卢龙云

一骑南来雪里寒，风尘那有罄交欢。使君高谊谁当似，独客羁交好自宽。

波静吕梁冰始泮，春生淮海腊初残。乘流几日扁舟下，不记人间叹路难。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。